Cehia închide granițele și declară stare de urgență.
Cehia a declarat stare de urgenţă şi şi-a închis graniţele cu Germania şi Austria. Călătoriile către şi dinspre ţările cele mai afectate de pandemie, precum China, Iran, Italia, Franţa şi Marea Britanie, au fost interzise. Cehia are 96 de cazuri de coronavirus.
Încă o graniţă se închide în Europa. E vorba despre Cehia, care nu va opri punctele de trecere a frontierelor cu Germania şi Austria. Măsura face parte dintr-o serie mai lungă, anunţată în cadrul stării de urgenţă care va dura 30 de zile.Premierul Andrej Babis a explicat că cetăţenii a 15 ţări afectate puternic de pandemia de coronavirus nu vor mai putea intra în ţară. De asemenea, cehii nu vor putea călători în ţările considerate cu risc ridicat de infecţie precum China, Coreea de Sud, Iran, Italia, Franţa, Spania, Marea Britanie, Belgia, Olanda, Norvegia şi Danemarca.În interiorul Cehiei, evenimentele cu peste 30 de participanţi au fost interzise, iar restaurantele şi barurile vor fi închise în intervalul 20.00 – 06.00.În Cehia au fost confirmate 96 de cazuri de infecţie cu COVID-19.